نوکنڈی (آن لائن) بابائے چاغی پینل نوکنڈی نا راہشون میرغلام جیلانی ساسولی پارینے کہ نوکنڈی ٹی انتظامیہ ناکمک اٹ ہرا راشن ءِ بشخنگ انگ ءِ او حقدار آتے رسینگ پننگ ءُ۔ اوپارے کہ تحصیلدار نوکنڈی پیشن نا بندغ اسے اودے سما ہم اف کہ نوکنڈی ٹی راشن نا حقدار خاہوت آک ہراڑکن ءُ۔ تحصیلدار نا راہشونی کروک کارندہ غاک تینا تینائی و درست کروک آتے راشن تننگ اٹی ءُ‘ بندغ آتا اُراتا درگہ و بھلا گیٹ آتے ہُرسا غریب بندغ آتے درست کننگ انگ ءِ۔ او پارے کہ تحصیلدار نوکنڈی علاقہ غان اسہ کمیٹی اس ٹہیفے ہراٹی ہر کلی نا اسہ اسہ نمائندہ اوار کننگے ہرا حقی معنہ اٹ تینا تینا کلی تا غریب خاہوت آتا نشاندہی ءِ کننگ کیرہ۔ او پارے کہ نن کس آ دوبہ خلپنہ ولے نن خننگ ان کہ تحصیلدار ءِ اونا کارندہ غاک تینااست پسند بندغ آتا اُراتیا درسا غریب خاہوت آتے گوجالنگ ءُ۔
